**Levi Strauss & Co.**

**หลักจรรยาบรรณทางธุรกิจที่มีผลบังคับใช้ทั่วโลก**

**[ปรับปรุง FY19]**

**Levi Strauss & Co. มีความภาคภูมิใจอย่างยิ่งที่ได้ทำในสิ่งที่ถูกต้อง**

ซึ่งหมายความว่าเราจะปฏิบัติตามกฎหมายของทุกประเทศที่เราประกอบกิจการ และยิ่งไปกว่านั้น เราจะยึดมั่นในค่านิยมของเรา โดยกระทำการด้วยความซื่อตรง มีความรับผิดชอบต่อสังคม และปฏิบัติตามชุดมาตรฐานทางจริยธรรมที่มีความสอดคล้องต้องกันทั่วโลก

หลักจรรยาบรรณทางธุรกิจที่มีผลบังคับใช้ทั่วโลก (“หลักจรรยาบรรณ” ฉบับนี้) จะให้รายละเอียดหลักการพื้นฐานที่เราคาดหวังให้กรรมการ เจ้าหน้าที่ พนักงาน และบุคลากรในสังกัด LS&Co. ทุกรายต้องปฏิบัติตาม การเป็นพลเมืองธุรกิจที่ดีนั้นคือส่วนสำคัญต่อความสำเร็จของเราในฐานะบริษัท และยังเป็นรากฐานของแนวทางการแสวงหาผลกำไรที่มีหลักการสำหรับธุรกิจของเรา

คุณคือผู้ที่จะทำให้หลักการเหล่านี้กลายเป็นจริงได้ และไม่ใช่แค่ในเรื่องการตัดสินใจที่เกิดขึ้นแต่ละวันเท่านั้น แต่ยังรวมถึงหน้าที่ในการแจ้งข้อวิตกกังวล หากคุณได้ยินหรือพบเห็นสิ่งใดก็ตามที่ผิดปกติหรือน่าสงสัย หากมีคำถามหรือข้อกังวล หรือหากคุณมีข้อสงสัยเกี่ยวกับสิ่งที่ต้องทำ โปรดสอบถามผู้จัดการของคุณ หรือติดต่อฝ่ายทรัพยากรบุคคลหรือฝ่ายกฎหมาย นอกจากนี้คุณยังสามารถติดต่อบริการ Ethics and Compliance Reportline ของเราได้เช่นกัน

ขอบคุณที่ยึดมั่นในหลักการของเราที่ต้องการทำสิ่งที่ถูกต้องอยู่เสมอ

**การทำงานด้วยความซื่อตรง**

**การปฏิบัติตามกฎหมาย ระเบียบ และข้อบังคับ**

การปฏิบัติตามกฎหมายคือจุดเริ่มต้นของวิธีการทำธุรกิจของเรา กฎหมายคือสิ่งที่ควบคุมการทำธุรกิจของเราทุกด้าน ตั้งแต่วิธีการผลิต การทำการตลาด การส่งเสริมการขายและการจำหน่ายผลิตภัณฑ์ของเรา ไปจนถึงวิธีการที่เราปฏิบัติต่อกันและกัน พวกเราแต่ละคนต้องรับผิดชอบเป็นการส่วนตัว ในการเคารพและปฏิบัติตามกฎหมายของสถานที่ที่เราดำเนินกิจการ ซึ่งไม่ได้หมายความว่าคุณต้องทราบรายละเอียดของกฎหมายทุกฉบับในทุกประเทศ โดยทั่วไปแล้ว:

* หากกฎหมายขัดกับหลักจรรยาบรรณทางธุรกิจที่มีผลบังคับใช้ทั่วโลกของเรา คุณต้องปฏิบัติตามหลักกฎหมาย
* หากธรรมเนียมปฏิบัติในท้องถิ่นขัดกับหลักจรรยาบรรณของเรา คุณต้องปฏิบัติตามหลักจรรยาบรรณ

เมื่อมีข้อสงสัยเกี่ยวกับสิ่งที่ต้องทำ โปรดสอบถามผู้จัดการของคุณ หรือติดต่อเจ้าหน้าที่ฝ่ายกำกับดูแลจริยธรรม

และการปฏิบัติตามกฎระเบียบ ฝ่ายทรัพยากรบุคคล หรือฝ่ายกฎหมาย การฝ่าฝืนกฎหมาย ระเบียบ และข้อบังคับในประเทศของสหรัฐอเมริกาหรือของต่างประเทศ อาจทำให้คุณ รวมถึง LS&Co. ต้องรับโทษทั้งทางแพ่งและ/หรืออาญา

**การต่อต้านการติดสินบนและการต่อต้านการทุจริต**

เราจะทำธุรกิจอย่างมีจริยธรรม เปิดเผย และจริงใจ เราจะไม่เสนอหรือยอมรับสินบน หรือ

กระทำการทุจริตไม่ว่าจะในที่แห่งใดที่เราประกอบกิจการ หรือไม่ว่าจะเราจะจำหน่ายหรือเสาะหาผลิตภัณฑ์ของเราจากที่ไหน

**สิ่งที่เราต้องไม่ทำ:**

* อนุญาต จ่าย สัญญา หรือเสนอว่าจะมอบสิ่งใดก็ตามให้แก่เจ้าหน้าที่ของรัฐหรือบุคคลในภาคเอกชน เพื่อสร้างอิทธิพลอันไม่เหมาะสมให้บุคคลดังกล่าวกระทำการเพื่อเอื้อประโยชน์ให้แก่เรา
* ร้องขอหรืออนุญาตให้บุคคลที่สามดำเนินการจ่ายเงิน ให้คำมั่นสัญญา หรือเสนอสิ่งต่าง ๆ ในนามของเรา
* รับสินบนจากเจ้าหน้าที่ของรัฐหรือบุคคลในภาคเอกชน

การไม่ปฏิบัติตามนโยบาย*การต่อต้านการติดสินบนและการต่อต้านการทุจริต*ของเรา อาจส่งผลให้มีการดำเนินการทางวินัยโดยโทษสูงสุดรวมถึงการเลิกจ้าง และคุณอาจตกอยู่ในความเสี่ยงที่จะถูกปรับหรือถูกจำคุกด้วยเช่นกัน สำหรับคำแนะนำเพิ่มเติม โปรดติดต่อฝ่ายกฎหมาย หรือเจ้าหน้าที่ฝ่ายกำกับดูแลจริยธรรมและการปฏิบัติตามกฎระเบียบทั่วโลก

ทั่วโลก

**ผลประโยชน์ทับซ้อน**

ผลประโยชน์ทับซ้อนเกิดขึ้นเมื่อผลประโยชน์ส่วนบุคคลเข้ามาแทรกแซงผลประโยชน์ของบริษัท

ไม่ว่าในลักษณะใดก็ตาม ผลประโยชน์ทับซ้อนที่เห็นได้ชัดที่สุดจะเป็นการทำงานให้คู่แข่ง

ในขณะที่ยังเป็นพนักงานของ LS&Co. การเป็นสมาชิกในทีมของ LS&Co. หมายความว่าคุณมีภาระหน้าที่ในการเพิ่มพูนผลประโยชน์ที่ชอบด้วยกฎหมายของบริษัท ไม่ใช่ผลประโยชน์ของตัวคุณเอง ซึ่งหมายความว่า คุณจะต้องไม่ฉวยโอกาสที่คุณค้นพบจากการใช้ข้อมูลของบริษัท หรือสถานะของคุณในบริษัท เพื่อสร้างประโยชน์ให้ตัวเอง หากยังไม่ได้รับความยินยอมจากประธานเจ้าหน้าที่ฝ่ายกำกับดูแลการปฏิบัติตามกฎระเบียบหรือที่ปรึกษาทั่วไป

คุณต้องหลีกเลี่ยงการทำความรู้จักทางธุรกิจไม่ว่าทางตรงหรือทางอ้อมกับลูกค้า ซัพพลายเออร์ ผู้ให้กู้ยืม ที่ปรึกษา หรือคู่แข่งใด ๆ ของเรา เว้นแต่จะเป็นการปฏิบัติงานในนามของ LS&Co. หรือเพื่อประโยชน์ของบริษัท นอกจากนี้ คุณต้องไม่แข่งขันกับ LS&Co. ไม่ว่าทางตรงหรือทางอ้อม หรือช่วยให้บุคคลที่สามใด ๆ แข่งขันกับเราในขณะที่คุณทำงานกับเรา ผลประโยชน์ทับซ้อนอาจไม่ใช่สิ่งที่มองเห็นได้ชัดเจนเสมอไป หากคุณมีคำถามหรือได้รับทราบว่าอาจมีผลประโยชน์ทับซ้อนเกิดขึ้น คุณต้องติดต่อเจ้าหน้าที่ฝ่ายกำกับดูแลจริยธรรมและการปฏิบัติตามกฎระเบียบ ผู้จัดการของคุณ ฝ่ายทรัพยากรบุคคล หรือฝ่ายกฎหมาย

**ผลประโยชน์ทับซ้อนที่เกี่ยวข้องกับเจ้าหน้าที่ฝ่ายบริหารและกรรมการ**

LS&Co. ต้องปฏิบัติตามกฎหมายหลักทรัพย์ที่กำกับควบคุมผลประโยชน์ทับซ้อนของผู้บริหาร

และกรรมการของเรา ด้วยเหตุนี้ เราอาจจำเป็นต้องเปิดเผยข้อมูลการดำเนินการบางอย่างหรือความสัมพันธ์บางรูปแบบ

ในเอกสารชี้แจงต่อสาธารณะที่ ยื่นไปยังสำนักงานคณะกรรมการกำกับหลักทรัพย์และตลาดหลักทรัพย์ (SEC) เรามักจะเรียกการดำเนินการเหล่านี้ว่า “ธุรกรรมของฝ่ายที่เกี่ยวข้อง” และต้องมีการอนุมัติล่วงหน้าจากคณะกรรมการบริหารของ LS&Co. (คณะกรรมาธิการเพื่อการเสนอชื่อ การกำกับดูแล และการเป็นพลเมืองธุรกิจ) หากต้องการทราบข้อมูลเพิ่มเติม โปรดดู*นโยบายการอนุมัติธุรกรรมของบุคคลที่เกี่ยวข้อง*ของเรา

**ของขวัญและผลประโยชน์ทับซ้อน**

เพื่อหลีกเลี่ยงภาพลักษณ์ที่ไม่เหมาะสม พนักงานต้องไม่รับหรือมอบการจ่ายเงิน ของขวัญ เงินกู้ หรือการเอื้อประโยชน์อื่นใด จากหรือให้แก่บุคคลใดก็ตามที่ทำธุรกิจหรือประสงค์จะทำธุรกิจกับ LS&Co. ข้อยกเว้นของกฎระเบียบทั่วไปนี้จะมีระบุอยู่ใน*นโยบายสากลว่าด้วยของขวัญและสิ่งบันเทิง* เจ้าหน้าที่ฝ่ายกำกับดูแลจริยธรรมและการปฏิบัติตามกฎระเบียบและฝ่ายกฎหมาย จะสามารถให้คำแนะนำเพิ่มเติมแก่คุณได้

**ผลประโยชน์ทับซ้อนที่เกี่ยวข้องกับสมาชิกในครอบครัว**

LS&Co. เริ่มกิจการในลักษณะของธุรกิจครอบครัว และเราก็มีความภาคภูมิใจในสายสัมพันธ์เหล่านี้ สมาชิกในครอบครัวเดียวกัน

ทำงานด้วยกันที่ LS&Co. ได้ และสามารถทำงานในสถานธุรกิจเดียวกัน อย่างไรก็ตาม เมื่อมีกรณีเช่นนี้เกิดขึ้น สิ่งสำคัญคือการหลีกเลี่ยงผลประโยชน์ทับซ้อนและการเล่นพรรคเล่นพวก หรือแม้แต่การดูเหมือนว่ามีผลประโยชน์ทับซ้อนและการเล่นพรรคเล่นพวก คุณควรหลีกเลี่ยงการว่าจ้าง การจัดการ การเลื่อนตำแหน่ง การโอนย้าย หรือการมอบหมายงานให้ญาติ คู่ครอง หรือบุคคลใดก็ตามที่คุณมีความสัมพันธ์ส่วนตัวที่มีนัยสำคัญด้วย

* ในสถานการณ์เหล่านี้ คุณต้องได้รับการอนุมัติที่เป็นลายลักษณ์อักษรจากฝ่ายกฎหมายหรือฝ่ายทรัพยากรบุคคลในท้องถิ่นของคุณก่อน เรื่องนี้มีความสำคัญพอ ๆ กับการไม่ทำธุรกิจ หรือการไม่ซื้อสินค้าหรือบริการให้ LS&Co. จากสมาชิกในครอบครัวของคุณ หลักการเดียวกันนี้จะบังคับใช้สำหรับธุรกิจใดก็ตามที่คุณหรือสมาชิกในครอบครัวของคุณมีสถานะสำคัญในด้านการบริหาร การเป็นเจ้าของ หรือบทบาทสำคัญอื่น ๆ
* หากคุณต้องการมีส่วนร่วมในธุรกรรมประเภทเหล่านี้ คุณต้องขออนุมัติเป็นลายลักษณ์อักษรล่วงหน้าจากประธานเจ้าหน้าที่ฝ่ายกำกับดูแลการปฏิบัติตามกฎระเบียบและที่ปรึกษาทั่วไปของ LS&Co. หากคุณมีการทำข้อตกลงในทางบริษัทกับญาติของคุณ คุณต้องปฏิบัติตามธุรกรรมดังกล่าวในลักษณะเดียวกับความสัมพันธ์ทางธุรกิจอื่นใด สิ่งสำคัญคือการหลีกเลี่ยงการสร้างภาพลักษณ์ว่าอาจจะมีการปฏิบัติที่จะให้สิทธิพิเศษ

**การจ้างงานจากภายนอก**

ก่อนรับงานที่สองหรือทำงานให้ตัวคุณเอง คุณต้องได้รับการอนุมัติเป็นลายลักษณ์อักษรจากผู้จัดการของคุณ และคุณควรปรึกษาฝ่ายกฎหมายหรือฝ่ายทรัพยากรบุคคล เมื่อได้รับการอนุมัติแล้ว การจ้างงานจากภายนอกของคุณไม่ควรรบกวนประสิทธิภาพการปฏิบัติงานและความรับผิดชอบของคุณที่มีต่อ LS&Co. นอกจากนี้คุณจะต้องไม่พึ่งพาเพื่อนร่วมงานใน LS&Co. หรือใช้สินทรัพย์หรือทรัพย์สินของบริษัท เพื่อวัตถุประสงค์ทางธุรกิจของคุณเอง ไม่ว่าในสถานการณ์ใดก็ตาม คุณจะต้องไม่ทำงานหรือรับค่าตอบแทนใด ๆ จากซัพพลายเออร์ ลูกค้า ผู้ขาย ผู้จัดจำหน่าย คู่แข่ง หรือผู้ให้กู้ยืมของ LS&Co. ในขณะที่คุณทำงานกับเรา

**ค่าธรรมเนียมการเป็นวิทยากร**

การตอบแทนคืนกลับสู่สังคมก็เกี่ยวข้องกับการเป็นวิทยากรให้องค์กรวิชาชีพหรือกลุ่มชุมชนบ้างเป็นบางครั้ง เราส่งเสริมให้พนักงานของเราอุทิศเวลาของตนเอง ตราบใดที่ไม่มีผลประโยชน์ทับซ้อนเกิดขึ้น และจำนวนเวลา ทรัพยากร หรือสินทรัพย์ของบริษัทที่จำเป็นต่อการเตรียมการนั้น

มีความสมเหตุสมผล ค่าธรรมเนียมการบริการทางวิชาชีพ คือ ยอดเงินจำนวนเล็กน้อยที่มอบให้เพื่อตอบแทนความช่วยเหลือที่มีให้องค์กร ทั้งนี้ไม่ควรเสนอให้ในลักษณะของค่าตอบแทน ค่าธรรมเนียมการเป็นวิทยากรทั้งหมดจะต้องถูกส่งให้

LS&Co. เพื่อให้เรานำไปบริจาคให้แก่องค์กรไม่แสวงหาผลกำไร

**การแข่งขันที่เสรีและเป็นธรรม**

ประเทศส่วนใหญ่ที่ LS&Co. ประกอบกิจการอยู่นั้น มีกฎหมายที่ออกแบบมาเพื่อส่งเสริมและปกป้องการแข่งขันที่เสรีและเป็นธรรม เรามักจะเรียกกฎหมายดังกล่าวว่า “กฎหมายการต่อต้านการผูกขาด” หรือ “กฎหมายการแข่งขัน” หรือ “กฎหมายการคุ้มครองผู้บริโภค” กฎหมายเหล่านี้เป็นตัวกำกับควบคุมความสัมพันธ์ของเรากับผู้ค้าปลีก รวมถึง:

• **หลักปฏิบัติด้านการกำหนดราคา**

**• การให้ส่วนลด**

**• เงื่อนไขเครดิต**

**• ส่วนยอมให้ในการส่งเสริมการตลาด**

**• สิทธิพิเศษของผู้จัดจำหน่าย**

**• ความสัมพันธ์ของการเป็นแฟรนไชส์**

**• ความสัมพันธ์ของการเป็นผู้รับใบอนุญาต**

**• ข้อจำกัดของการมีผลิตภัณฑ์ของคู่แข่ง**

**• การยุติความสัมพันธ์**

**• การแบ่งเขตการขายหรือลูกค้า**

**• การผูกขาดหรือการพยายามผูกขาดธุรกิจผ่านการดำเนินการที่ต่อต้านการแข่งขัน**

กฎหมายเหล่านี้ยังควบคุมความสัมพันธ์ระหว่าง LS&Co. และคู่แข่งของเราด้วยเช่นกัน ซึ่งปกติแล้วจะค่อนข้างมีความเข้มงวด โดยทั่วไปแล้ว คุณควรติดต่อกับคู่แข่งอย่างจำกัด เมื่อต้องพบปะกับคู่แข่ง คุณควร

หลีกเลี่ยงการพูดคุยถึงราคา ข้อกำหนดและเงื่อนไขการขาย ลูกค้า และซัพพลายเออร์

LS&Co. มุ่งมั่นที่จะปกป้องผลประโยชน์สูงสุดของลูกค้าของเราและของบริษัทของเรา โดยการปฏิบัติตามกฎหมายเหล่านี้ ผลสืบเนื่องของการฝ่าฝืนกฎหมายต่อต้านการผูกขาดจะมีความรุนแรง โดยเฉพาะอย่างยิ่ง ในแง่ของการเสื่อมเสียชื่อเสียงขององค์กร โปรดทราบว่าผลที่จะตามมาของการฝ่าฝืนบางอย่างนั้น จะรวมถึงโทษทางอาญา โทษปรับ และความเสียหาย (ซึ่งอาจเพิ่มขึ้นเป็นสามเท่า ภายใต้สถานการณ์บางกรณี)

เนื่องจากกฎหมายเหล่านี้อาจจะค่อนข้างซับซ้อน โปรดตรวจสอบให้แน่ใจว่าได้แจ้งให้ฝ่ายกฎหมายทราบทันทีที่เกิดคำถาม

**คุณสามารถเข้าร่วมสมาคมการค้ากับคู่แข่งได้**

ซึ่งจะรวมถึงกลุ่มต่าง ๆ อย่างเช่น American Apparel and Footwear Association (AAFA), US Fashion Industry Association (USFIA) และ European Branded Clothing Alliance (EBCA)

หากคุณมีข้อสงสัยว่าองค์กรใดองค์กรหนึ่งจะเป็นที่ยอมรับได้หรือไม่ โปรดติดต่อฝ่ายกฎหมาย และโปรดทราบเช่นกันว่าบทบัญญัติของหลักจรรยาบรรณว่าด้วยการแข่งขันที่เสรีและเป็นธรรม จะยังมีผลบังคับใช้กับการเข้าร่วมของคุณ

**ข่าวกรองสำหรับการแข่งขันที่เสรีและเป็นธรรม**

เรามุ่งมั่นที่จะรักษาสถานะความสามารถในการแข่งขันของเราได้ และต้องการเอาชนะคู่แข่งอย่างเป็นธรรมและซื่อตรง ข้อได้เปรียบในการแข่งขันควรได้มาจากประสิทธิภาพชั้นยอดของผลิตภัณฑ์ของเรา ไม่ใช่วิธีการทางธุรกิจที่ขาดจริยธรรมหรือผิดกฎหมาย

การเสาะหาข้อมูลความลับหรือข้อมูลกรรมสิทธิ์จากคู่แข่งผ่านช่องทางที่ไม่เหมาะสม หรือการครอบครองความลับทางการค้า ถือเป็นเรื่องต้องห้าม นอกจากนี้ การร้องขอข้อมูลที่คล้ายกันจากพนักงานปัจจุบันหรืออดีตปัจจุบันก็ไม่ได้รับอนุญาตเช่นกัน แม้ว่าการร้องขอข้อมูลดังกล่าวจะมีแรงจูงใจจากเจตนาที่ดีเพื่อสร้างความก้าวหน้าให้ธุรกิจของเราก็ตาม หากได้รับข้อมูลประเภทนี้มาด้วยความผิดพลาด หรือหากคุณมีคำถามใด ๆ เกี่ยวกับความชอบธรรมทางกฎหมายของการได้รับข้อมูลของคู่แข่ง คุณต้องปรึกษาฝ่ายกฎหมาย

LS&Co. คาดหวังให้คุณปฏิบัติต่อบุคคลที่สามของเราทุกฝ่ายอย่างเป็นธรรม รวมถึงลูกค้า คู่ค้า

ผู้ขาย ตัวแทน หรือบุคคลใดก็ตามที่เราต้องติดต่อด้วยตามบทบาทหน้าที่ของคุณ ซึ่งจะรวมถึง

กิจกรรมการจัดซื้อจัดจ้างและการขายทั้งหมดที่เกี่ยวข้อง คณะกรรมาธิการการค้าของรัฐบาลกลาง ( FTC ) สหรัฐอเมริกา

ได้บัญญัติให้วิธีการแข่งขันที่ไม่เป็นธรรม หรือการกระทำที่ไม่เป็นธรรมหรือหลอกลวงในขณะที่ทำธุรกิจนั้น เป็นสิ่งที่ผิดกฎหมาย

**โอกาสทางธุรกิจของ Levi Strauss & Co.**

คุณต้องไม่ฉวยโอกาสทางธุรกิจของ LS&Co. ที่คุณได้รับทราบ

หรือค้นพบอันเนื่องมาจากสถานะของคุณในการทำงานกับเรา หากคุณพยายามใช้ประโยชน์จาก

ข้อมูลธุรกิจที่คุณได้รับทราบเป็นการส่วนตัว แล้วกระทำการใด ๆ จากข้อมูลดังกล่าว คุณอาจจะถูกมองว่ากระทำการโดยใช้ข้อมูลภายในอย่างไม่เหมาะสม

การเข้าร่วมอย่างมีผลสำคัญใน

การลงทุนหรือโอกาสทางธุรกิจภายนอกใด ๆ ก็ตามที่เกี่ยวข้องกับธุรกิจของ LS&Co. โดยตรง ต้องได้รับการอนุมัติล่วงหน้าจากฝ่ายกฎหมายของเรา คุณต้องไม่ใช้สถานะของคุณในการทำงานกับเรา หรือข้อมูลภายในใด ๆ เพื่อการแสวงหาประโยชน์ทางการเงินเป็นการส่วนตัว และไม่ควรแข่งขันกับเรา ไม่ว่าในลักษณะใดก็ตาม

กรรมการคนใดก็ตามของ LS&Co. ที่เป็นหุ้นส่วนหรือพนักงานของนิติบุคคลที่ถือครองหลักทรัพย์ของ LS&Co.

(เช่น กองทุน) ที่ได้รับทราบข้อมูลเกี่ยวกับธุรกรรมที่อาจเกิดขึ้น (กล่าวคือธุรกรรมการลงทุน) ควรกระทำการอย่างสมเหตุสมผลและด้วยเจตนาที่ดีเพื่อผลประโยชน์สูงสุดของ LS&Co.

**สิ่งแวดล้อมและความยั่งยืน**

ส่วนหนึ่งของการสร้างกำไรอย่างมีหลักการ ย่อมหมายถึงการลดผลกระทบที่เราสร้างต่อสิ่งแวดล้อม และการส่งเสริมให้ผู้คนที่เป็นผู้ผลิตสินค้าของเรามีความเป็นอยู่ที่ดี โครงการด้านความยั่งยืนของเราช่วยสนับสนุนการเติบโตและคุณค่าของแบรนด์ ทั้งยังสามารถลดต้นทุนและความเสี่ยง สิ่งเหล่านี้คือข้อได้เปรียบในการแข่งขันสำหรับเรา พนักงานทุกคนมีหน้าที่สนับสนุน ส่งเสริม และพัฒนาโครงการเหล่านี้ให้ก้าวหน้า

**การทำงานในคณะกรรมการ**

**คณะกรรมการขององค์กรไม่แสวงหาผลกำไร:** เราส่งเสริมให้คุณบำเพ็ญประโยชน์ให้แก่ชุมชนของคุณ LS&Co. ยินดีให้คุณเข้ารับหน้าที่ในคณะกรรมการที่ปรึกษาหรือคณะกรรมการขององค์กรไม่แสวงหาผลกำไร ตราบใดที่การทำงานนี้ไม่แทรกแซงพันธะหน้าที่และ

ความรับผิดชอบในงานของคุณ ในฐานะสมาชิกของคณะกรรมการ คุณต้องไม่กระทำการในนามหรือแสดงออกว่าคุณเป็น

ตัวแทนของ LS&Co.

**คณะกรรมการขององค์กรแสวงหาผลกำไร:** สมาชิกของทีมผู้นำทั่วโลก (GLT) ได้รับอนุญาตให้ดำรงตำแหน่งในคณะกรรมการขององค์กรแสวงหาผลกำไรครั้งละหนึ่งแห่ง และต้องขออนุมัติล่วงหน้าจากที่ปรึกษาทั่วไปและประธานเจ้าหน้าที่บริหาร ก่อนที่จะตกลงเข้ารับตำแหน่งในคณะกรรมการขององค์กรแสวงหาผลกำไร (ไม่ว่าจะได้รับค่าตอบแทนหรือไม่ก็ตาม) พนักงานของ LS&Co. ต้องไม่ทำงานในคณะกรรมการบริหารหรือคณะกรรมการที่ปรึกษาของคู่แข่ง ลูกค้า ซัพพลายเออร์ ผู้ขาย ผู้จัดจำหน่าย ผู้รับจ้าง ผู้รับใบอนุญาต หรือตัวแทนของ LS&Co. หากยังไม่ได้รับอนุมัติล่วงหน้าจากที่ปรึกษาทั่วไปหรือประธานเจ้าหน้าที่ฝ่ายกำกับดูแลการปฏิบัติตามกฎระเบียบ ประธานเจ้าหน้าที่บริหารต้องขออนุมัติล่วงหน้าจากคณะกรรมการบริหารของ LS&Co. ก่อนที่จะดำรงตำแหน่งในคณะกรรมการขององค์กรแสวงหาผลกำไรใด ๆ จากภายนอก

หากต้องการคำแนะนำเพิ่มเติมเกี่ยวกับการทำงานเป็นคณะกรรมการ โปรดติดต่อเจ้าหน้าที่ฝ่ายกำกับดูแลจริยธรรมและการปฏิบัติตามกฎระเบียบทั่วโลก หรือฝ่ายกฎหมาย

**วิธีการทำงานร่วมกัน**

**Levi Strauss & Co. มีประวัติอันยาวนานในเรื่องการยอมรับและการส่งเสริมความหลากหลาย**

**ค่านิยมหลักของเรา: *การเป็นผู้ริเริ่ม ความซื่อตรง ความกล้าหาญ ความเห็นอกเห็นใจ***

**การไม่เลือกปฏิบัติ**

เราจะไม่ยอมให้เกิดการเลือกปฏิบัติโดยพนักงานของเรา ไม่ว่าในลักษณะใดก็ตาม พนักงานทุกคนมีสิทธิ์ที่จะได้อยู่ในสภาพแวดล้อมการทำงาน ที่ปลอดจากการเลือกปฏิบัติบนพื้นฐานของคุณลักษณะดังต่อไปนี้ของพวกเขา:

* เชื้อชาติ สีผิว หลักความเชื่อ ศาสนา
* สัญชาติดั้งเดิม สถานะพลเมือง
* อายุ เพศ เพศวิถี อัตลักษณ์ทางเพศ
* สถานภาพการสมรส
* ความทุพพลภาพทางจิตใจหรือร่างกาย
* คุณลักษณะหรือสถานะส่วนบุคคลอื่น ๆ ที่ได้รับการคุ้มครองภายใต้กฎหมายท้องถิ่น

คุณควรรายงานกรณีที่สงสัยว่าเป็นการเลือกปฏิบัติใด ๆ โดยทันที กับผู้จัดการของคุณหรือ

ตัวแทนฝ่ายทรัพยากรบุคคล

**การไม่การล่วงละเมิด**

สามหลักการในค่านิยมหลักของเรา ซึ่งได้แก่ ความซื่อตรง ความกล้าหาญ ความเห็นอกเห็นใจ จะเป็นแนวทางที่สอดคล้องกับหลักปฏิบัติของเราในเรื่อง

การไม่ล่วงละเมิด

เราจะไม่ยินยอมให้เกิดการล่วงละเมิดทุกรูปแบบ ซึ่งจะรวมถึงการกระทำใด ๆ ก็ตามที่เกี่ยวข้องกับเชื้อชาติ สีผิว สัญชาติดั้งเดิม เชื้อสาย ศาสนา หลักความเชื่อ ความทุพพลภาพทางร่างกายหรือจิตใจ สถานภาพการสมรส ภาวะทางการแพทย์ เพศวิถี อัตลักษณ์ทางเพศ อายุ หรือพื้นฐานอื่นใดที่ได้รับการคุ้มครองภายใต้กฎหมายของประเทศ รัฐบาลกลาง รัฐ หรือท้องถิ่น การล่วงละเมิดไม่ว่าในรูปแบบใดก็ตาม จะทำให้เกิดการดำเนินการทางวินัย โดยมีโทษสูงสุดคือการเลิกจ้าง

นี่คือตัวอย่างบางส่วนของการล่วงละเมิดที่อาจเกิดขึ้น:

* การล่วงเกินทางเพศที่ไม่พึงปรารถนาหรือไม่เป็นที่ต้องการ หรือการเสนอผลประโยชน์ด้านการจ้างงานให้เพื่อแลกเปลี่ยนกับการตอบสนองทางเพศ
* การกระทำด้วยสายตาที่เป็นสิ่งไม่พึงปรารถนา เช่น การแอบมอง การจ้อง หรือการแสดงท่าทีที่ส่อในเรื่องเพศ หรือการแสดงวัตถุหรือรูปภาพที่บ่งชี้ในเรื่องเพศ
* การแสดงความคิดเห็นด้วยคำพูดหรือตัวหนังสือที่ไม่พึงปรารถนา เช่น การข่มขู่ การตั้งฉายา การดูหมิ่น การแกล้งออกเสียงไม่ชัด การพูดติดตลก หรือการส่งอีเมล
* การกระทำทางร่างกายที่ไม่พึงปรารถนา เช่น การทำร้าย การสัมผัสถูกตัวโดยที่อีกฝ่ายไม่พึงประสงค์ หรือการกีดขวางการเคลื่อนที่ตามปกติ
* การตอบโต้เอาคืนต่อการรายงานหรือการข่มขู่ว่าจะรายงานการล่วงละเมิด

**ความปลอดภัย**

LS&Co. มีกฎระเบียบที่ใช้ปกป้องความปลอดภัยและสวัสดิภาพของพนักงานทุกคน คุณมีหน้าที่รับผิดชอบในการ:

* ปฏิบัติตามกฎระเบียบและนโยบายด้านสุขภาพและความปลอดภัย
* รายงานอุบัติเหตุ การบาดเจ็บ หรือการใช้อุปกรณ์ วิธีปฏิบัติ หรือสภาวะที่ไม่ปลอดภัย
* ใช้ความระมัดระวังในกิจกรรมการทำงานทุกอย่างของคุณ
* รายงานสภาวะการทำงานใด ๆ ที่ไม่ปลอดภัยต่อหัวหน้างานของคุณโดยทันที

**ความรุนแรงในที่ทํางาน**

ที่ Levi Strauss & Co. ความปลอดภัยและความมั่นคงของคุณในขณะที่ทำงานและเมื่อเดินทางในนามของบริษัท ย่อมเป็นสิ่งสำคัญสูงสุดสำหรับเรา เราจะพยายามอย่างเต็มที่เพื่อสร้างความมั่นใจว่า พนักงานและผู้รับจ้างทุกคนจะปลอดภัยจากสิ่งคุกคามทั้งจากภายในและภายนอก รวมถึงความรุนแรงในสถานที่ทำงาน

ความรุนแรงในสถานที่ทำงานหมายถึงการกระทำใดก็ตามที่คุกคามความปลอดภัยของพนักงานหรือผู้รับจ้างของเรา หรือเป็นเหตุให้เกิดความเสียหายต่อทรัพย์สินของ LS&Co. ความรุนแรงในสถานที่ทำงานอาจรวมถึง:

* การทำร้ายร่างกาย
* การคุกคาม (ทั้งทางตรงและทางอ้อม)
* การล่วงละเมิด
* การข่มขู่
* การข่มเหงรังแก
* การสะกดรอยตาม
* ความรุนแรงในครอบครัวที่แผ่ขยายสู่สถานที่ทำงาน

คุณคือปราการด่านแรกที่เหมาะสมที่สุดในการป้องกันไม่ให้เกิดความรุนแรงในสถานที่ทำงาน การแจ้งให้ทราบตั้งแต่เนิ่น ๆ คือสิ่งสำคัญ หากคุณพบเห็นพฤติกรรมเหล่านี้ หรือได้รับทราบว่าอาจจะมีการข่มขู่ถึงความรุนแรงในสถานที่ทำงาน คุณต้องแจ้งผู้จัดการของคุณ ฝ่ายทรัพยากรบุคคล หรือฝ่ายการรักษาความปลอดภัยทั่วโลกโดยทันที เราจะไม่ยินยอมให้เกิดความรุนแรงในสถานที่ทำงานหรือพฤติกรรมของการคุกคาม

หากคุณข้องเกี่ยวในพฤติกรรมประเภทนี้ คุณต้องถูกดำเนินการทางวินัย โดยมีโทษสูงสุดคือการเลิกจ้าง

**การใช้สารเสพติดที่แอลกอฮอล์และการดื่มเครื่องดื่มแอลกอฮอล์**

เมื่ออยู่ในที่ทำงาน คุณต้องไม่ครอบครอง ส่งต่อ ซื้อ ขาย หรือใช้ (เว้นแต่จะเป็นการสั่งจ่ายทางวิชาชีพโดยผู้ให้บริการด้านการดูแลสุขภาพ) สารเสพติดผิดกฎหมายทุกประเภท การใช้งานโดยไม่ได้รับอนุญาต หรือการบริโภคเครื่องดื่มแอลกอฮอล์เกินขนาดในระหว่างทำงาน หรือในงานกิจกรรมที่บริษัทเป็นผู้สนับสนุน ถือเป็นเรื่องต้องห้ามด้วยเช่นกัน

**ข้อมูลส่วนบุคคล**

ข้อมูลพนักงานที่เป็นข้อมูลส่วนบุคคลของคุณ เช่น ค่าตอบแทน ผลการปฏิบัติงาน ที่อยู่บ้าน และ

หมายเลขโทรศัพท์ ถือเป็นข้อมูลที่ละเอียดอ่อนและเป็นข้อมูลความลับอย่างยิ่ง คุณต้องไม่จัดการ เก็บรักษา หรือ

แบ่งปันข้อมูลส่วนบุคคลของพนักงานคนใดก็ตามโดยที่ไม่ได้รับอนุญาต การกระทำสิ่งใด ๆ เหล่านี้ถือเป็นการฝ่าฝืนนโยบายของบริษัท และอาจฝ่าฝืนระเบียบข้อบังคับด้านความเป็นส่วนตัวของท้องถิ่นและระดับสากลด้วยเช่นกัน

โปรดปรึกษาฝ่ายทรัพยากรบุคคลและฝ่ายกฎหมาย หากคุณมีคำถามหรือข้อกังวลใด ๆ เกี่ยวกับการจัดการข้อมูลส่วนบุคคลของพนักงาน

**การรายงานเหตุการณ์ที่อาจเป็นการประพฤติมิชอบและข้อกังวลเกี่ยวกับหลักจรรยาบรรณ**

คุณมีบทบาทสำคัญในการทำให้หลักจรรยาบรรณนี้ปฏิบัติใช้ได้ในชีวิตจริง คุณยังมีส่วนช่วยขับเคลื่อนวัฒนธรรมของการทำธุรกิจอย่างมีจริยธรรม และการนำองค์ประกอบของหลักจรรยาบรรณไปใช้ในการทำธุรกิจของเรา โปรดพูดคุยกับผู้จัดการของคุณ

เจ้าหน้าที่ฝ่ายกำกับดูแลจริยธรรมและการปฏิบัติตามกฎระเบียบ ฝ่ายทรัพยากรบุคคล หรือฝ่ายกฎหมาย หากคุณรับทราบถึงข้อกังวลด้านจริยธรรมทางธุรกิจ หรือเหตุการณ์ที่อาจฝ่าฝืนหลักจรรยาบรรณฉบับนี้ หรือเมื่อคุณมีข้อสงสัยเกี่ยวกับวิธีปฏิบัติที่ดีที่สุดในสถานการณ์ที่เฉพาะเจาะจง

* หากคุณไม่สะดวกใจที่จะแจ้งปัญหาหรือถามคำถามเป็นการภายใน คุณสามารถติดต่อ **Ethics & Compliance Reportline ของ LS&Co.** คุณสามารถรายงานข้อวิตกกังวลของคุณโดยไม่ระบุตัวตนของคุณได้เช่นกัน (หากกฎหมายอนุญาต) โดยใช้บริการ Reportline ทางโทรศัพท์หรือออนไลน์

LS&Co. จะไม่เพิกเฉยต่อการตอบโต้เอาคืนสำหรับการรายงานข้อกล่าวหาการประพฤติมิชอบที่กระทำไปด้วยเจตนาบริสุทธิ์

* เราคาดหวังให้คุณร่วมมือกับการสืบสวนภายในอย่างเต็มที่ สำหรับเหตุการณ์ที่เกี่ยวข้องกับหลักจรรยาบรรณนี้หรือกรณีทางธุรกิจอื่นใด

หากต้องการทราบข้อมูลเพิ่มเติม โปรดดูได้จาก myHR หลักจรรยาบรรณฉบับนี้ และ*นโยบายผู้แจ้งเบาะแสด้านการทำบัญชีและการตรวจสอบบัญชี*ของเรา

**การไม่ตอบโต้เอาคืน**

เราส่งเสริมให้พนักงานทุกระดับของบริษัทแจ้งข้อวิตกกังวลเกี่ยวกับเหตุการณ์ที่อาจจะเป็น

การฝ่าฝืนหลักจรรยาบรรณฉบับนี้ การล่วงละเมิด การเลือกปฏิบัติ หรือจริยธรรมทางธุรกิจ LS&Co. ห้ามตอบโต้เอาคืนต่อพนักงานที่รายงานเหตุการณ์ที่อาจจะเป็นการประพฤติมิชอบด้วยความสุจริตใจ เมื่อมีการสืบสวนข้อกล่าวหาเป็นการภายใน คุณต้องให้ความร่วมมือกับการสืบสวนอย่างเต็มที่

**การดำเนินการทางวินัย**

หลักจรรยาบรรณนี้ช่วยให้การดำเนินธุรกิจของเราสอดคล้องกับค่านิยมของเรา เราคาดหวังให้กรรมการ เจ้าหน้าที่ และพนักงานของเรา ยึดมั่นและปฏิบัติตามมาตรฐานเหล่านี้ในขณะที่ทำงานให้บริษัท LS&Co. จะดำเนินการอย่างเหมาะสมต่อพนักงานคนใดก็ตามที่กระทำการฝ่าฝืนหลักจรรยาบรรณนี้ หรือนโยบายอื่น ๆ ของบริษัท การดำเนินการทางวินัยอาจเกิดขึ้นได้หลายรูปแบบ และอาจจะรวมถึงการเลิกจ้าง

**วิธีปกป้องสินทรัพย์ของเรา**

สินทรัพย์ของ LS&Co. มีทั้งแบบจับต้องได้ (อาคาร อุปกรณ์ เครื่องใช้ และตัวอย่างสินค้า) และจับต้องไม่ได้

(ข้อมูล การสื่อสารอิเล็กทรอนิกส์ และข้อมูลการเงิน) สินทรัพย์ทั้งหมดเหล่านี้ต้องได้รับการดูแลด้วยความระมัดระวังและความเคารพ เนื้อหาในส่วนนี้ของหลักจรรยาบรรณจะอธิบายถึงสิ่งที่เราคาดหวังจากคุณเกี่ยวกับสินทรัพย์ทุกรูปแบบของบริษัท

**การคุ้มครองข้อมูลและความเป็นส่วนตัว**

LS&Co. มุ่งมั่นที่จะปกป้องข้อมูลที่ระบุตัวตนของบุคคล (PII) และข้อมูลความลับอื่น ๆ

ที่เราเก็บรวบรวมจากหรือเก็บรักษาไว้เกี่ยวกับผู้บริโภค ลูกค้า ซัพพลายเออร์ และบุคคลที่สามอื่น ๆ

เราคาดหวังให้คุณเก็บรักษาบันทึกของบริษัทที่มี PII รวมถึงข้อมูลที่เข้าถึงหรือจัดเก็บด้วยวิธีการทางอิเล็กทรอนิกส์ ให้มีความปลอดภัยอยู่เสมอ และต้องใช้ข้อมูลเฉพาะเพื่อวัตถุประสงค์ทางธุรกิจที่ได้รับอนุญาตเท่านั้น

พนักงานทุกคนต้องทำความคุ้นเคยกับกฎหมายที่บังคับใช้กับการเก็บรวบรวม การจัดเก็บ

การถ่ายโอน และการใช้ PII โดยจะรวมถึงความเข้าใจและการปฏิบัติตามกฎหมายและข้อบังคับด้านความเป็นส่วนตัวและการคุ้มครองข้อมูลทั้งหมดที่เกี่ยวข้องในประเทศที่คุณทำงาน และต้องปฏิบัติตามกฎระเบียบที่บังคับใช้กับการถ่ายโอน PII ระหว่างประเทศ

คุณสามารถดูข้อมูลเพิ่มเติมเกี่ยวกับ PII ได้จากพอร์ทัลการดูแลรักษาความปลอดภัยทางข้อมูลของเรา

**สินทรัพย์ของเรา - PII คืออะไร**

PII (ข้อมูลที่ระบุตัวตนของบุคคลได้) คือข้อมูลใดก็ตามที่สามารถใช้ระบุตัวบุคคล

(ลูกค้า ผู้บริโภค พนักงาน หรือซัพพลายเออร์) รวมถึง:

* ชื่อ
* วันเกิด
* ที่อยู่ของธุรกิจหรือของบุคคล
* หมายเลขโทรศัพท์ของธุรกิจหรือของบุคคล
* หมายเลขบัตรเครดิต
* หมายเลขประจำตัวประชาชน

**การเก็บรักษาความลับ**

หนึ่งในสินทรัพย์ที่สำคัญที่สุดคือข้อมูลกรรมสิทธิ์และข้อมูลที่เป็นความลับของเรา ในฐานะพนักงานของ LS&Co. คุณอาจได้รับทราบถึงข้อมูลเกี่ยวกับ LS&Co. ที่เป็นความลับและเป็นกรรมสิทธิ์ หรือยังไม่ได้มีการเผยแพร่ออกสู่สาธารณะทั่วไป หน้าที่ของคุณคือการปฏิบัติต่อข้อมูลทั้งหมดด้วยความระมัดระวังและรอบคอบ

ตามกฎทั่วไปแล้ว ข้อมูลทั้งหมดที่เก็บรวบรวม รักษาไว้ หรือสร้างขึ้นโดย LS&Co. ถือเป็นข้อมูลความลับ และคุณต้องไม่เปิดเผยข้อมูลที่เป็นความลับต่อบุคคลอื่นนอกบริษัทโดยที่ไม่ได้รับอนุมัติล่วงหน้า ซึ่งรวมถึง ความลับทางการค้า ข้อมูลการเงิน แผนการตลาด ข้อมูลลูกค้า และรายงานหรืออีเมลภายใน และข้อมูลอื่นๆ อีกมากมาย

**การสื่อสารทางอิเล็กทรอนิกส์**

การสื่อสารทางดิจิทัล อย่างเช่น โทรศัพท์ อีเมล การส่งข้อความโต้ตอบแบบทันที อินเทอร์เน็ต และสื่อสังคม ล้วนเกี่ยวพันกับชีวิตประจำวันของเรา เราไม่อาจดำเนินธุรกิจได้หากปราศจากการสื่อสารเหล่านี้ จึงทำให้การใช้เครื่องมือเหล่านี้

อย่างมีจริยธรรมและสมเหตุสมผล ยิ่งมีความสำคัญต่อการดำเนินกิจกรรมทางธุรกิจที่ชอบด้วยกฎหมาย

การสื่อสารทางธุรกิจอาจกลายเป็นเรื่องสาธารณะได้ ไม่ว่าคุณจะตั้งใจหรือไม่ก็ตาม ดังนั้นต้องหลีกเลี่ยงการใช้คำพูดที่ไม่ถูกต้องหรือเกินจริง การแสดงความคิดเห็นที่เป็นการหมิ่นประมาท หรือการสร้างคุณลักษณะของบุคคลหรือบริษัทอย่างไม่เหมาะสม ซึ่งอาจทำให้เกิดการเข้าใจผิดได้ กรณีนี้จะมีผลใช้กับอีเมล บันทึกภายใน และรายงานที่เป็นทางการ ไม่ว่าจะอยู่ในรูปแบบเอกสารกระดาษหรือดิจิทัลก็ตาม

โปรดจำไว้ว่า ทุกสิ่งที่คุณเห็นบนหน้าจอคอมพิวเตอร์ของคุณหรือบนเอกสารที่พิมพ์ออกมา ผู้อื่นก็อาจเห็นได้เช่นกัน

คุณต้องไม่แสดงรูปภาพใด ๆ ที่ผู้อื่นอาจมองว่าหยาบคายหรือเป็นการล่วงละเมิดรูปแบบหนึ่ง ต้องไม่ใช้การสื่อสารทางดิจิทัลเพื่อแสดงความคิดเห็นที่เป็นการดูหมิ่น หรือส่งเนื้อหาที่ฝ่าฝืนนโยบายของเราเกี่ยวกับการเลือกปฏิบัติและการล่วงละเมิด

**การใช้งานส่วนตัว**

เราเข้าใจดีว่าคงจะต้องมีการใช้งานระบบสารสนเทศของเราเป็นการส่วนตัวในระดับที่จำกัดอยู่บ้าง

อย่างไรก็ตาม การใช้งานในลักษณะนี้ควรอยู่ในระดับที่ต่ำที่สุดอย่างสมเหตุสมผล คุณต้องไม่ใช้อุปกรณ์ของบริษัท

หรือการสื่อสารทางดิจิทัล เพื่อทำกิจกรรมที่ผิดกฎหมาย ขาดจริยธรรม หรือขัดกับ

หลักจรรยาบรรณนี้หรือนโยบายของบริษัท

พึงระลึกไว้เสมอว่า แม้แต่ข้อมูลส่วนบุคคลบนระบบสารสนเทศของ LS&Co. ก็ต้องอยู่ภายใต้นโยบาย

ขององค์กรทั้งหมดเช่นกัน ซึ่งหมายความว่า คุณต้องไม่ใช้ระบบสารสนเทศของ LS&Co. เพื่อส่งหรือส่งต่อเนื้อหาที่:

* ฝ่าฝืนนโยบายใด ๆ ของบริษัท รวมถึงนโยบายเกี่ยวกับการเลือกปฏิบัติและการล่วงละเมิด
* ทำให้เข้าใจผิด ไม่ซื่อสัตย์ หรือไม่เหมาะสม

บริษัทไม่ได้เฝ้าติดตามการใช้อินเทอร์เน็ตหรือข้อความในการส่งข้อความเสียง อีเมล หรือ

ระบบการส่งข้อความโต้ตอบแบบทันที (IM) ของเราอยู่ตลอดเวลา อย่างไรก็ตาม เราขอสงวนสิทธิ์ในการกระทำการดังกล่าวในบางสถานการณ์ โดยจะเป็นไปตามกฎหมายและระเบียบข้อบังคับที่มีบังคับใช้ทั้งหมดในท้องถิ่น

**อีเมลและการส่งข้อความโต้ตอบแบบทันที**

อีเมลและการส่งข้อความโต้ตอบแบบทันที เป็นวิธีการที่สะดวก รวดเร็ว และมีประสิทธิภาพในการสื่อสารกับสมาชิกทีมงาน

คู่ค้าของเรา และลูกค้าทั่วโลก ตราบเท่าที่เป็นการใช้งานอย่างเหมาะสม การใช้คำพูดที่ขาดความรับผิดชอบ สะเพร่า เสียดสี ดูหมิ่น หรือไม่คำนึงถึงความรู้สึกของผู้อื่น อาจถูกนำไปตีความนอกบริบทและถูกใช้เพื่อดำเนินการกับคุณและบริษัท ทั้งยังอาจจะถือว่าเป็นการหมิ่นประมาทหรือการล่วงละเมิดได้

**พนักงานที่ประจำอยู่ในทวีปอเมริกา (LSA) และเอเชีย ตะวันออกกลาง แอฟริกา (AMA)**

บัญชีการสื่อสารทางดิจิทัลของ LS&Co. ที่คุณใช้ (อีเมลและการส่งข้อความโต้ตอบแบบทันที) มีไว้เพื่อช่วยให้คุณสามารถดำเนินธุรกิจของบริษัทและเพิ่มพูนผลผลิตของคุณ ภายใต้กฎหมายของท้องถิ่น การสื่อสารทางดิจิทัลที่ส่งหรือรับบนระบบอีเมลของบริษัท ถือเป็นทรัพย์สินของ LS&Co. คุณไม่มีสิทธิ์ในความเป็นส่วนตัวสำหรับเอกสาร ที่อยู่ หรือการโต้ตอบบน

ระบบการสื่อสารทางดิจิทัลของบริษัท และไม่มีข้อมูลในบนระบบที่จะถือว่าเป็น

“ข้อมูลที่เป็นความลับ” ส่วนบุคคลของคุณ

**พนักงานที่ประจำอยู่ในยุโรป (LSE)**

บัญชีการสื่อสารทางดิจิทัลของ LS&Co. ที่คุณใช้ (อีเมลและการส่งข้อความโต้ตอบแบบทันที) มีไว้เพื่อช่วยให้คุณสามารถดำเนินธุรกิจของบริษัทและเพิ่มพูนผลผลิตของคุณ ภายใต้กฎหมายของท้องถิ่น การสื่อสารที่ส่งหรือรับบนระบบของบริษัท ถือเป็นทรัพย์สินของ LS&Co. สิทธิ์ในความเป็นส่วนตัวสำหรับเอกสาร ที่อยู่ หรือการโต้ตอบบนระบบการสื่อสารของบริษัท จะได้รับการคุ้มครองตามกฎหมายของท้องถิ่น

**สื่อสังคม**

ทุกสิ่งที่คุณเขียนบนบล็อก ทวิตเตอร์ หรือโพสต์ อาจเข้าถึงผู้รับสารทั่วโลกได้ในเวลาไม่กี่นาที พลัง

แห่งการเชื่อมต่อกับผู้คนนับล้าน ๆ ทั่วโลกนี้ นำมาซึ่งภาระผู้พันของเราในฐานะบริษัท

และในฐานะบุคคล ที่จะต้องกระทำการอย่างมีความรับผิดชอบเมื่อสื่อสารกับเพื่อน ครอบครัว เพื่อนร่วมงาน

ลูกค้า และผู้บริโภคของเรา สื่อสังคมคือเครื่องมืออันทรงพลัง และเราต้องใช้งานเครื่องมือนี้ด้วยความรอบคอบ

เพื่อหลีกเลี่ยงผลสืบเนื่องที่ไม่พึงปรารถนา

ในฐานะพนักงานของ LS&Co. สิ่งที่คุณพูดบนสื่อสังคม อาจส่งผลกระทบทั้งในทางที่ดีและไม่ดี

ต่อบริษัทของเรา ความรับผิดชอบที่คุณมีต่อ LS&Co. ไม่ได้สิ้นสุดลงตรงที่คุณออกจากสำนักงาน พวกเราหลาย ๆ คนใช้สื่อสังคมนอกที่ทำงาน แม้แค่ในเรื่องส่วนตัวเหล่านี้ เราก็จำเป็นต้องปกป้องข้อมูลที่เป็นความลับและกรรมสิทธิ์ขององค์กร รวมถึงชื่อเสียงขององค์กรในระดับสากลของ LS&Co.

เราคาดหวังให้คุณใช้วิจารณญาณที่ดีและมีความรับผิดชอบเป็นการส่วนตัวทุกครั้งที่ใช้สื่อสังคม หรือแอปพลิเคชันการส่งข้อความบนเว็บอื่น ๆ หากต้องการทราบข้อมูลเพิ่มเติม โปรดดู*นโยบายสื่อสังคม*ของเรา

**สินทรัพย์ทางกายภาพ**

พนักงานทุกคนมีหน้าที่ปกป้องสินทรัพย์ของเรา รวมถึงสินทรัพย์ดิจิทัล สินทรัพย์การเงิน และสินทรัพย์ทางกายภาพ ทรัพย์สินทางปัญญา และข้อมูลที่เป็นความลับ โดยจะรวมถึงการสร้างความมั่นใจจะไม่มีการยืม ขาย หรือบริจาคสินทรัพย์โดยที่ยังไม่ได้รับอนุญาตและมีการจัดทำเอกสารประกอบที่เหมาะสม การโจรกรรม ความสะเพร่า และความสิ้นเปลือง อาจส่งผลกระทบโดยตรงต่อความสำเร็จของธุรกิจของเรา

คุณควรรายงานเหตุการณ์ที่สงสัยว่าจะเป็นการฉ้อฉล การโจรกรรม การสูญเสีย ความเสียหาย หรือการใช้งานในทางที่ผิด ต่อผู้จัดการของคุณ เจ้าหน้าที่ฝ่ายการรักษาความปลอดภัยทั่วโลก หรือ Ethics and Compliance Reportline

**คอมพิวเตอร์และอุปกรณ์อื่น ๆ**

เราคาดหวังให้คุณใช้อุปกรณ์ของบริษัทเพื่อธุรกิจของบริษัท แต่เราก็ตระหนักดีว่ามีโอกาสที่

คุณจำเป็นต้องใช้อุปกรณ์ของบริษัทเพื่อจัดการธุระส่วนตัวของคุณเช่นกัน การใช้งานส่วนตัวในลักษณะนี้ควรจะ

ใช้อย่างจำกัดและปฏิบัติตามนโยบายของ LS&Co. รวมถึงนโยบายเกี่ยวกับการเลือกปฏิบัติและการล่วงละเมิด เราคาดหวังให้คุณดูแลอุปกรณ์ที่บริษัทมอบให้คุณและต้องใช้งานอย่างมีความรับผิดชอบ

หากคุณใช้อุปกรณ์ของ LS&Co. ที่บ้านหรือนอกสถานที่ คุณต้องใช้ความระมัดระวังในการปกป้องอุปกรณ์ดังกล่าว

ไม่ให้ถูกโจรกรรมหรือได้รับความเสียหาย เสมือนว่าเป็นอุปกรณ์ของคุณเอง เมื่อสิ้นสุดการเป็นพนักงานของ LS&Co. คุณต้องส่งคืนสินทรัพย์และอุปกรณ์ของบริษัททั้งหมดโดยทันที

**ตัวอย่างผลิตภัณฑ์**

ตัวอย่างผลิตภัณฑ์เป็นทรัพย์สินที่มีคุณค่าของบริษัท และควรใช้เฉพาะเพื่อวัตถุประสงค์ทางธุรกิจที่ชอบด้วยกฎหมาย ตัวอย่างสินค้า ไม่ว่าจะจัดเก็บไว้ในสำนักงานของ LS&Co. อยู่ในคลังพัสดุของซัพพลายเออร์ สถานที่ตั้งของร้านค้าปลีก หรือสถานประกอบการของลูกค้า หรือจัดเตรียมไว้เพื่อการบริจาค ต้องได้รับการปกป้องจากการสูญหาย ความเสียหาย การบ่อนทำลาย หรือการใช้งานหรือการกำจัดโดยไม่ได้รับอนุญาต

การนำออกไปหรือการใช้ตัวอย่างผลิตภัณฑ์ ไม่ว่าจะมีมูลค่าเท่าใดก็ตาม เพื่อการใช้งานส่วนตัวโดยไม่ได้รับอนุญาตล่วงหน้า จะถือว่าเป็นการลักขโมยทรัพย์สินของบริษัท และอาจถูกดำเนินการทางวินัย โดยมีโทษสูงสุดคือการเลิกจ้าง คุณยังอาจต้องรับโทษปรับหรือบทลงโทษทางแพ่งหรืออาญาตามกฎหมายของท้องถิ่นด้วยเช่นกัน

**ระบบสารสนเทศ**

ระบบสารสนเทศของ LS&Co. รวมถึงคอมพิวเตอร์ ข้อความเสียง อีเมล และการเข้าถึงอินเทอร์เน็ต จะต้องใช้งานเพื่อวัตถุประสงค์ทางธุรกิจที่สอดคล้องกับหลักจรรยาบรรณนี้และนโยบายองค์กรทั้งหมดที่เกี่ยวข้อง

หากคุณได้รับสิทธิ์ให้เข้าถึงระบบสารสนเทศของ LS&Co. (รวมถึงเครือข่ายของเรา) คุณมีหน้าที่จะต้อง

ใช้ความระมัดระวังที่จำเป็นเพื่อป้องกันการเข้าถึงระบบดังกล่าวโดยไม่ได้รับอนุญาต โดยจะรวมถึงการปกป้องรหัสผ่านและการเข้าถึงข้อมูลวิธีอื่น ๆ ห้ามแบ่งปันรหัสผ่านกับบุคคลอื่นทั้งภายในหรือภายนอก

**การรักษาความปลอดภัยซอฟต์แวร์และเครือข่าย**

ซอฟต์แวร์ทั้งหมดที่พนักงานใช้เพื่อดำเนินธุรกิจของบริษัท ต้องได้รับอนุญาตและอนุมัติจากฝ่ายเทคโนโลยีสารสนเทศของเราก่อน ห้ามใช้หรือทำสำเนาซอฟต์แวร์โดยที่ไม่ได้รับอนุญาตใด ๆ (เช่น ซอฟต์แวร์เถื่อน) เพื่อการใช้งานทางธุรกิจของบริษัทหรือการใช้งานส่วนตัว ไม่ว่าจะใน

สำนักงาน ที่บ้าน หรือระหว่างการเดินทางเพื่อธุรกิจ การดำเนินการเช่นนี้อาจทำให้คุณและ LS&Co. อาจถูกโจมตีจากไวร้ส มีความเสี่ยงด้านการรักษาความปลอดภัยในเครือข่าย และความรับผิดอื่น ๆ

**การจัดการบันทึกข้อมูล**

ธุรกิจในเครือแต่ละแห่งของ LS&Co. ต่างก็มีนโยบายการเก็บรักษาบันทึกข้อมูลเป็นของตนเองตามที่กฎหมายท้องถิ่นกำหนด บันทึกข้อมูลทางธุรกิจควรได้รับการเก็บรักษาและทำลายตามนโยบายท้องถิ่นเหล่านี้เสมอ การแก้ไข การทำลาย การสร้างความเสียหาย หรือการปิดบังเอกสารหรือบันทึกอื่น ๆ เมื่อบริษัทต้องเข้าไปข้องเกี่ยว หรือมีเหตุให้เชื่อได้ว่าบริษัทอาจจะเข้าไปข้องเกี่ยว กับการดำเนินคดีหรือการดำเนินการของรัฐบาล ที่อาจส่งผลสืบเนื่องทางกฎหมายที่ร้ายแรง หากคุณข้องเกี่ยวข้องในการดำเนินคดีที่เกี่ยวพันกับบริษัท หรือการสืบสวนทั้งภายในหรือภายนอก โปรดหารือกับฝ่ายกฎหมาย หากมีคำถามใด ๆ เกี่ยวกับการเก็บรักษาเอกสารและการเก็บบันทึกข้อมูลไว้ใช้เพื่อการดำเนินการตามกฎหมาย

**การใช้เงินขององค์กร**

**บัตรเครดิตองค์กร**

โดยปกติแล้ว จะต้องใช้บัตรเครดิตองค์กรเฉพาะการชำระค่าใช้จ่ายที่เกี่ยวกับธุรกิจเท่านั้น เช่น:

• การเดินทางและกิจกรรมบันเทิง รวมถึงการจัดเลี้ยงอาหาร

• ค่าใช้จ่ายในการปฏิบัติการ เช่น เครื่องใช้ การสมัครสมาชิก การส่งไปรษณีย์ บริการขนส่ง และบริการด้านการพิมพ์

• ค่าใช้จ่ายเพื่อแสดงความขอบคุณ เช่น ดอกไม้และของรางวัล (โปรดดู *นโยบายรางวัลและสิ่งตอบแทนสำหรับพนักงาน* ของเรา)

• ค่าใช้จ่ายเกี่ยวกับรถยนต์ของบริษัท รวมถึง การซ่อมแซม อะไหล่ การซ่อมบำรุง และเชื้อเพลิง

หากคุณได้รับบัตรเครดิตองค์กร คุณต้องรับผิดชอบต่อบริการและการซื้อทั้งหมดที่ชำระเงินด้วย

บัตรดังกล่าว โดยจะรวมถึงการชำระเงิน ค่าธรรมเนียมล่าช้า ค่าดอกเบี้ย และค่าปรับ คุณต้องไม่ใช้บัตรองค์กรเพื่อชำระค่าใช้จ่ายส่วนตัว การใช้บัตรองค์กรผิดเจตนาหรือไม่เหมาะสม

อาจส่งผลให้มีการลงดำเนินการทางวินัย โดยมีโทษสูงสุดคือการเลิกจ้าง

หากต้องการทราบข้อมูลเพิ่มเติม โปรดดู*นโยบายบัตรองค์กร*ของเรา

**การเดินทางและกิจกรรมบันเทิง / ค่าใช้จ่าย**

บริษัทจะจ่ายเงินคืนให้แก่พนักงานสำหรับค่าใช้จ่ายของการเดินทางและกิจกรรมบันเทิงที่เกี่ยวกับธุรกิจและมีความสมเหตุสมผล หากคุณไม่แน่ใจว่าค่าใช้จ่ายของคุณมีความถูกต้องหรือไม่​ โปรดสอบถามผู้จัดการของคุณ ปรึกษาตัวแทนฝ่ายการเงินในท้องถิ่นของคุณ หรือส่งข้อความไปที่ MbxCorpCard@levi.com

คุณต้องบันทึกค่าใช้จ่ายทางธุรกิจทั้งหมด โดยอาจจะรวมถึงค่าตั๋วเครื่องบิน การขนส่งภาคพื้นดิน อาหาร โรงแรม/ที่พัก ฯลฯ เอกสารต้องอธิบายรายละเอียดอย่างถูกต้องหรือระบุถึง:

* ลักษณะของค่าใช้จ่ายและเหตุผลทางธุรกิจ
* วันที่ สถานที่ และผู้ที่อยู่ร่วมด้วย (ระบุผู้เข้าร่วมทุกราย)
* ใบเสร็จรับเงินที่แจกแจงรายการค่าอาหารเพื่อธุรกิจ
* รายละเอียดการใช้บริการทั้งหมดของการเข้าพักในโรงแรม ไม่ใช่แค่หน้าแรกและหน้าสุดท้าย

หากต้องการทราบข้อมูลเพิ่มเติม โปรดดู*นโยบายสากลว่าด้วยการเดินทางและค่าใช้จ่าย*ของเรา

เคล็ดลับสามข้อสำหรับการส่งรายงานค่าใช้จ่าย:

1. ส่งรายงานค่าใช้จ่ายทั้งหมดทันที หากทิ้งไว้นานเกินไป คุณอาจจะไม่ได้รับการจ่ายเงินคืน และคุณต้องชำระค่าธรรมเนียมล่าช้าและค่าดอกเบี้ยที่เรียกเก็บกับบัตรองค์กรของคุณ
2. แนบใบเสร็จรับเงิน
3. ตรวจสอบให้แน่ใจว่าเอกสารสนับสนุนทั้งหมดสามารถอ่านได้ชัดเจน

หากคุณเป็นผู้จัดการ/หัวหน้างาน *หน้าที่ของคุณ*คือการอ่านและตรวจทานรายงานค่าใช้จ่ายให้ถี่ถ้วน ตลอดจนตรวจสอบใบเสร็จรับเงินที่แนบมา ก่อนที่จะทำการอนุมัติ

**หลักปฏิบัติด้านการทำบัญชี**

หนึ่งในความรับผิดชอบที่สำคัญที่สุดของเราที่มีต่อผู้ถือหุ้น ผู้ให้กู้ยืม และผู้ควบคุมกฎระเบียบ ก็คือการสร้างความมั่นใจว่า ธุรกรรมทางการเงินทั้งหมดจะได้รับการบันทึกไว้ในสมุดบัญชีและบันทึกรายการของบริษัทอย่างครบถ้วนและถูกต้อง ภาระผู้พันนี้คือหนึ่งในการดำเนินการที่เรายึดถืออย่างจริงจังในฐานะที่เป็นเรื่องสำคัญทางกฎหมายและจริยธรรม

ไม่มีผู้ใดได้รับอนุญาตให้ป้อนข้อมูลที่เป็นเท็จหรือทำให้เข้าใจผิด หรือได้รับอนุญาตให้รับเงินทุน สินทรัพย์ หรือการจ่ายเงินที่ไม่มีการบันทึกหลักฐาน หากยังไม่ได้มีการจัดทำเอกสารสนับสนุนและมีการอนุมัติที่เหมาะสม ความพยายามใด ๆ ที่จะบีบบังคับหรือบิดเบือน สร้างความเข้าใจผิด หรือปกปิดข้อมูลที่เกี่ยวข้องไม่ให้ฝ่ายการเงิน ผู้ควบคุมขององค์กร หรือผู้สอบบัญชีอิสระของเรารับทราบ ถือเป็นเรื่องต้องห้ามเช่นกัน

เราจะจัดทำสมุดรายการบันทึกข้อมูล บัญชี และงบการเงินของ LS&Co. ทั้งหมดให้มีรายละเอียดที่เหมาะสม เพื่อให้แสดงข้อมูลธุรกรรมของบริษัทได้อย่างถูกต้องเที่ยงตรง เอกสารเหล่านี้ต้องปฏิบัติตามข้อกำหนดและหลักปฏิบัติ ด้านภาษีและการทำบัญชีของท้องถิ่นอย่างเคร่งครัด รวมถึงข้อกำหนดทางกฎหมายที่มีบังคับใช้และระบบ

การควบคุมภายในและการเปิดเผยข้อมูลของบริษัทของเรา

**การยื่นเอกสารชี้แจงต่อสาธารณะและการรายงาน**

เราต้องอาศัยการทำบัญชีของเรา และบันทึกข้อมูลของธุรกิจและองค์กรอื่น ๆ ในการจัดเตรียมรายงานตามช่วงระยะและรายงานในปัจจุบันที่เราต้องยื่นต่อ SEC กฎหมายหลักทรัพย์กำหนดให้รายงานเหล่านี้ต้องเปิดเผยข้อมูลที่ครบถ้วน เที่ยงตรง ถูกต้อง เหมาะสมต่อเวลา และมีเนื้อหาที่เข้าใจได้ และแสดงถึงสถานะและการปฏิบัติการทางการเงินของเราอย่างแท้จริง พนักงานที่เก็บรวบรวม ส่งมอบ หรือวิเคราะห์ข้อมูลเพื่อสนับสนุนการจัดเตรียมรายงานสาธารณะเหล่านี้ ควรแน่ใจว่าข้อมูลทางการเงินที่เปิดเผยนั้น ถูกต้องและโปร่งใส พนักงานคนใดก็ตามที่รับทราบถึงสิ่งที่เบี่ยงเบนไปจากมาตรฐานเหล่านี้ มีหน้าที่ต้องรายงานสิ่งที่ตนรับรู้ต่อผู้จัดการ ฝ่ายกฎหมาย คณะกรรมาธิการตรวจสอบของคณะกรรมการบริหาร หรือเจ้าหน้าที่ฝ่ายกำกับดูแลจริยธรรมและการปฏิบัติตามกฎระเบียบโดยทันที

หากต้องการทราบข้อมูลเพิ่มเติม โปรดดู *นโยบายผู้แจ้งเบาะแสด้านการทำบัญชีและการตรวจสอบบัญชี*ของเรา

**การซื้อขายหลักทรัพย์โดยใช้ข้อมูลภายใน**

คุณอาจจะได้รับสิทธิ์ให้เข้าถึงข้อมูลเกี่ยวกับผลประกอบการของ LS&Co. ที่ยังไม่ได้เปิดเผยออกสู่สาธารณะ โดยอาจจะรวมถึงข้อมูลการเงินหรือข้อมูลอื่น ๆ ที่นักลงทุนจะหรืออาจจะพิจารณาว่ามีความสำคัญต่อการประเมินมูลค่าหุ้น หุ้นกู้ หรือหลักทรัพย์อื่น ๆ ของเรา เราเรียกข้อมูลนี้ว่า “ข้อมูลภายใน”

การซื้อขายหลักทรัพย์โดยอาศัยข้อมูลภายใน หรือการมอบข้อมูลภายในให้แก่ผู้อื่นที่อาจนำข้อมูลไปใช้เพื่อซื้อขายหลักทรัพย์นั้น อาจเป็นการฝ่าฝืนกฎหมายหลักทรัพย์และกฎหมายของประเทศอื่น ๆ ขั้นร้ายแรง ซึ่งเป็นจริงไม่ว่าคุณจะอยู่ที่ใดของโลก หรือมูลค่าของธุรกรรมจะอยู่ในระดับใดก็ตาม ทั้งนี้ยังอาจก่อให้เกิดปัญหาทางกฎหมายตามมา หากคุณเข้าถึงข้อมูลสาระสำคัญที่ยังไม่ได้เปิดเผยต่อสาธารณะของซัพพลายเออร์ของเรา และหากคุณซื้อหรือขายหลักทรัพย์ของพวกเขา

ติดต่อฝ่ายกฎหมายหากมีคำถามใด ๆ เกี่ยวกับข้อมูลภายในและการซื้อขายหลักทรัพย์โดยใช้ข้อมูลภายใน หากต้องการทราบข้อมูลเพิ่มเติม โปรดดู*นโยบายการซื้อขายหลักทรัพย์โดยใช้ข้อมูลภายใน*ของเรา

**การลงทุนในธุรกิจที่แข่งขันหรือทำงานกับ LS&Co.**

หากคุณต้องการซื้อหุ้นหรือลงทุนในธุรกิจของลูกค้า ซัพพลายเออร์ หรือคู่แข่ง คุณต้องแน่ใจว่าการลงทุนนั้น ไม่ได้ก่อให้บั่นทอนหน้าที่ความรับผิดชอบที่คุณมีต่อ LS&Co. หรือก่อให้เกิดผลประโยชน์ทับซ้อน คุณต้องพิจารณาสิ่งดังต่อไปนี้:

* มูลค่าและลักษณะของการลงทุน
* ความสัมพันธ์ระหว่าง LS&Co. และธุรกิจอื่น ๆ รวมถึงการพิจารณาว่า LS&Co. ซื้อสินค้าและบริการจากบริษัทที่คุณต้องการลงทุนหรือไม่
* สิทธิ์ของคุณในการเข้าถึงข้อมูลที่เป็นความลับของ LS&Co. ที่เกี่ยวข้องกับบริษัทอื่น
* อิทธิพลของคุณที่มีต่อการตัดสินใจของ LS&Co.เกี่ยวกับบริษัทที่คุณต้องการลงทุน

คุณควรตรวจสอบกับฝ่ายกฎหมาย หากสงสัยว่าการลงทุนที่ต้องการดำเนินการนั้น อาจจะฝ่าฝืนหลักจรรยาบรรณนี้หรือไม่

**เงินกู้**

การกู้ยืมใด ๆ ก็ตามที่ LS&Co. มอบให้แก่กรรมการ เจ้าหน้าที่ หรือพนักงาน จะเป็นไปตามข้อจำกัดทางกฎหมาย

และสัญญา ในบางกรณี เงินกู้อาจจะเป็นสิ่งผิดกฎหมาย การกู้ยืมใด ๆ ก็ตามที่ LS&Co. มอบให้แก่กรรมการ เจ้าหน้าที่ หรือพนักงาน จะต้องได้รับอนุมัติเป็นลายลักษณ์อักษรโดยประธานเจ้าหน้าที่ฝ่ายทรัพยากรบุคคลและประธานเจ้าหน้าที่ฝ่ายการเงิน

**การมอบอำนาจให้ลงนาม**

พนักงานบางรายจะมีอำนาจลงนามในสัญญา เช็ค และการทำข้อผูกมัดอื่น ๆ ในนามของบริษัท หากต้องการทราบข้อมูลเพิ่มเติม โปรดติดต่อผู้ควบคุมระดับสากลหรือภูมิภาคของเรา และโปรดดู*นโยบายสากลว่าด้วยการเงิน*ของเรา

**วิธีการทำงานร่วมกัน**

**ความสัมพันธ์ของเรากับคนอื่น ๆ จะตั้งอยู่บนพื้นฐานของความไว้วางใจและความโปร่งใส**

**ซัพพลายเออร์**

ซัพพลายเออร์ของ LS&Co. คือส่วนสำคัญต่อความสำเร็จของเรา คุณต้องไม่พูดคุยถึงผลการปฏิบัติงานของซัพพลายเออร์กับบุคคลใด ๆ นอก LS&Co. หากยังไม่ได้รับอนุญาตจากซัพพลายเออร์ ซัพพลายเออร์มีสิทธิ์ที่จะจำหน่ายผลิตภัณฑ์หรือบริการของพวกเขาให้แก่คู่แข่งของ LS&Co. ยกเว้นในสองกรณี:

* เมื่อผลิตภัณฑ์หรือบริการของพวกเขาได้รับการออกแบบ คิดค้น หรือพัฒนาตามคุณลักษณะจำเพาะของ LS&Co.
* เมื่อ LS&Co. และซัพพลายเออร์ได้ทำข้อตกลงที่เฉพาะเจาะจงเกี่ยวกับสิทธิ์ขาดและการเก็บรักษาความลับ

**ที่ปรึกษา ผู้รับจ้างอิสระ และผู้ให้บริการอื่น ๆ**

LS&Co. ว่าจ้างที่ปรึกษา ผู้รับจ้างอิสระ และบุคคลที่สามอื่น ๆ เพื่อดำเนินการ

ให้บริการและกระทำการในนามของบริษัท ความสัมพันธ์เหล่านี้ต้องเหมาะสม ชอบด้วยกฎหมาย และ

มีการบันทึกหลักฐานเป็นเอกสาร ค่าคอมมิชชัน ค่าธรรมเนียม และส่วนลด ต้องได้รับการบันทึกทำเป็นข้อตกลงที่เป็นลายลักษณ์อักษร และต้องแสดงมูลค่าของบริการที่มอบให้แก่ LS&Co. ตามจริง ยอดรวมเหล่านี้จะต้องไม่เกินกว่ามูลค่าการดำเนินการตามธรรมเนียมปฏิบัติและตามความสมเหตุสมผลในอุตสาหกรรมของเรา

เนื่องจากการดำเนินการของที่ปรึกษา ผู้รับจ้างอิสระ และบุคคลที่สามอื่น ๆ จะสะท้อนถึงภาพลักษณ์ของ

LS&Co. พวกเขาจึงจำเป็นต้องรับทราบถึงหลักจรรยาบรรณนี้แ ละต้องยินยอมที่จะปฏิบัติตามนโยบายต่อต้านการติดสินบน

ของบริษัท ดังที่อธิบายไว้ใน*นโยบายสากลว่าด้วยการต่อต้านการติดสินบนและการต่อต้านการทุจริต*ของเรา

**การเปิดเผยข้อมูลทางการเงินและการสื่อสาร**

LS&Co. จะเปิดเผยผลประกอบการทางการเงินของบริษัทในเอกสารที่ยื่นต่อ SEC และหน่วยงานที่มีอำนาจหน้าที่อื่น ๆ รวมถึงในงานประชุมเพื่อรายงานผลประกอบการต่อนักลงทุนและการแถลงข่าวอื่น ๆ คุณไม่ควรเปิดข้อมูลการเงินใด ๆ นอกเหนือจากข้อมูลที่ได้เปิดเผยต่อสาธารณะไปแล้ว หากยังไม่ได้รับอนุมัติจากประธานเจ้าหน้าที่ฝ่ายการเงินหรือผู้ควบคุมขององค์กร กรณีนี้มีความสำคัญต่อการเก็บรักษาความลับและการปฏิบัติตามกฎหมายหลักทรัพย์ที่มีบังคับใช้ในสหรัฐอเมริกาและที่อื่น ๆ

เรามีนโยบายเฉพาะด้านเกี่ยวกับผู้ที่สามารถสื่อสารข้อมูลต่อสื่อและ

ชุมชนนักวิเคราะห์การเงิน โปรดส่งต่อข้อซักถามจากนักวิเคราะห์ทางการเงินทั้งหมดไปยังส่วนงานนักลงทุนสัมพันธ์

สังกัดฝ่ายการคลังขององค์กรที่อยู่ในซานฟรานซิสโก

**สื่อสัมพันธ์**

ในฐานะผู้นำของอุตสาหกรรมภายใต้แบรนด์ที่เป็นเอกลักษณ์ LS&Co. มีข่าวในพื้นที่สื่อหลากหลายทั่วโลก

ดังนั้น สิ่งสำคัญคือการปกป้องชื่อเสียงของบริษัทของเรา คุณควรปรึกษากับ

ผู้เชี่ยวชาญด้านการสื่อสารในภูมิภาคของคุณเสมอ ก่อนที่จะตอบกลับการติดต่อจากสื่อ หรือเข้าร่วมใน

การสัมภาษณ์ของสื่อ

หากต้องการทราบข้อมูลเพิ่มเติม​ โปรดดู*แนวทางปฏิบัติสากลเกี่ยวกับสื่อ*ของเรา

**การสนับสนุนทางการเมือง กิจกรรม และการวิ่งเต้น**

ถึงแม้ LS&Co.จะภูมิใจในจุดยืนของบริษัทเกี่ยวกับประเด็นทางสังคมต่าง ๆ แต่คุณต้องไม่ใช้ชื่อของ LS&Co. ในลักษณะที่บ่งชี้ว่าบริษัทสนับสนุนหรือรับรองกิจกรรมการเมืองส่วนตัวของคุณ นอกจากนี้คุณต้องไม่ใช้สถานะของคุณที่ LS&Co. เพื่อกดดันสมาชิกทีมงานให้ทำการบริจาคช่วยเหลือทางการเมือง หรือสนับสนุนหรือคัดค้านผู้สมัครเฉพาะราย

ในฐานะพลเมืองธุรกิจ LS&Co. จะปฏิบัติตามข้อกำหนดในการรายงานที่เคร่งครัดเกี่ยวข้องกับการวิ่งเต้น ทีมดูแลนโยบายสากลและการสนับสนุนในฝ่ายกิจการองค์กร ต้องอนุมัติกิจกรรมการวิ่งเต้นใด ๆ ในนามของบริษัท รวมถึงผู้วิ่งเต้นหรือบริษัทวิ่งเต้นจากภายนอก ยิ่งไปกว่านั้น คุณต้องไม่ใช้ทรัพยากรของ LS&Co. เพื่อวัตถุประสงค์ทางการเมือง หากยังไม่ได้รับอนุมัติจากฝ่ายการประสานงานกับภาครัฐของเรา

**Ethics & Compliance Reportline ของ LS&Co.**

Ethics & Compliance Reportline คือช่องทางที่เป็นความลับและไม่ต้องระบุตัวตน\*

สำหรับการรายงานหรือการสอบถามข้อมูลเกี่ยวกับเหตุการณ์ที่อาจจะเป็นการประพฤติมิชอบ หรือการดำเนินธุรกิจที่ขาดจริยธรรม คุณไม่ต้องเปิดเผยตัวตนของคุณ เว้นแต่เป็นสิ่งที่คุณต้องการ

หมายเลขโทรฟรี **1-800-405-8953** ที่เปิดให้บริการทุกวันและเวลา มีหมายเลขติดต่อประจำท้องถิ่นเพิ่มเติมให้บริการนอกสหรัฐอเมริกาเช่นกัน โปรดค้นหารหัสการเข้าถึงแบบโทรฟรีของประเทศได้จาก Threads ระบบอินทราเน็ตของบริษัท

หากต้องการแจ้งข้อวิตกกังวลผ่านทางออนไลน์ พนักงานสามารถค้นหาลิงก์ได้จาก Threads หรือใช้ URL นี้:

[**https://secure.ethicspoint.com/domain/media/en/gui/48291/index.html**](https://secure.ethicspoint.com/domain/media/en/gui/48291/index.html)

**การยกเว้นในหลักจรรยาบรรณทางธุรกิจที่มีผลบังคับใช้ทั่วโลก**

การยกเว้นใด ๆ ในหลักจรรยาบรรณนี้สำหรับเจ้าหน้าที่ฝ่ายบริหารหรือกรรมการ ต้องได้รับอนุมัติจาก

คณะกรรมการบริหารของ LS&Co. และต้องมีการเปิดเผยต่อผู้ถือหุ้นตามที่กฎหมาย ระเบียบ

และข้อบังคับกำหนดไว้

**การแก้ไขเปลี่ยนแปลงหลักจรรยาบรรณทางธุรกิจที่มีผลบังคับใช้ทั่วโลก**

เรามุ่งมั่นที่จะทบทวนและปรับปรุงหลักจรรยาบรรณนี้และนโยบายของเราอย่างสม่ำเสมอ

เราอาจแก้ไขเปลี่ยนแปลงหลักจรรยาบรรณนี้ได้ทุกเมื่อ ไม่ว่าด้วยเหตุผลใดก็ตาม